พ่อเมืองโคราช นำท่องคาถา ขอพรย่าโม ช่วยไทยพ้นภัย โควิด-19 
พ่อเมืองโคราชนำข้าราชการบวงสรวงสักการะย่าโม เปลี่ยนผ้าสไบฤดูร้อน ขอพรย่า ให้คนไทยปลอดภัยจากไวรัส โควิด-19 เนื่องในวันฉลองวันแห่งชัยชนะท้าวสุรนารี ประจำปี 2563วันที่ 23 มีนาคม เวลา 06.30 น. ที่ศาลาพิธีและบริเวณลานอนุสาวรีย์ท้าวสุรนารี อำเภอเมือง จังหวัดนครราชสีมา นายวิเชียร จันทรโณทัย ผวจ.นครราชสีมา เป็นประธานในพิธีทำบุญถวายเครื่องปัจจัยไทยธรรมแด่พระสงฆ์ชั้นผู้ใหญ่ 10 รูป ก่อนร่วมทำพิธีบวงสรวงสักการะอนุสาวรีย์ท้าวสุรนารี หรือคุณย่าโม สิ่งศักดิ์สิทธิ์คู่บ้านคู่เมืองของชาวไทยและชาวจังหวัดนครราชสีมา เนื่องในวันฉลองวันแห่งชัยชนะท้าวสุรนารี ประจำปี 2563โดยมีพลตำรวจโทพูลทรัพย์ ประเสริฐศักดิ์ ผู้บัญชาการตำรวจภูธรภาค 3 นางณัฏฐินีภรณ์ จันทรโณทัย นายกเหล่ากาชาดจังหวัดฯ พล.ต.ต.สุจินต์ นิจพานิชย์ ผบก.ภ.นครราชสีมา หัวหน้าส่วนราชการ ศาล อัยการ ทหาร ตำรวจ ภาครัฐ ภาคเอกชน พร้อมถวายผ้าสไบ 7 สี พานบายศรี 9 พาน พร้อมเปลี่ยนเครื่องทรงฤดูร้อนใหม่เป็นผ้าใหมสไบเฉียงสีส้ม (สีประจำจังหวัด) และนำส่วนราชการร่วมวางพวงมาลา เพื่อเป็นการสักการะดวงวิญญาณท้าวสุรนารี และนางสาวบุญเหลือ หรือ ย่าเหลือ รวมทั้งเหล่าดวงวิญญาณวีรสตรีผู้กล้าที่มีส่วนสำคัญ ในการกอบกู้เมืองนครราชสีมาร่วมกับ ท้าวสุรนารี และผู้ร่วมพิธียังได้ร่วมกันขับร้องเพลงมาร์ช ราชสีมานายวิเชียร จันทรโณทัย ผวจ.นครราชสีมา ได้นำกล่าวท่องคาถาขอพรจากคุณย่าโม ขอให้ชาวจังหวัดนครราชสีมา และคนไทยทั้งประเทศปลอดภัยจากสถานการณ์การแพร่ระบาดของเชื้อไวรัสโควิด-19 ด้วย โดยในพิธีบวงสรวงมีผู้ร่วมในพิธีแต่งกายชุดขาวได้ไม่เกิน 100 คน และนั่งหรือยืนห่างระยะ 2 เมตร ตามมาตรการควบคุมการแพร่ระบาดเชื้อไวรัสโควิด-19 ซึ่งผู้เข้าร่วมพิธีทุกคนมีการคัดกรองตรวจวัดอุณหภูมิ และสวมใส่หน้ากากอนามัย รวมทั้งพระสงฆ์ชั้นผู้ใหญ่ก็ได้สวมหน้ากากอนามัยสวดเจริญพระพุทธมนต์สำหรับกิจกรรมงานวันฉลองวันแห่งชัยชนะท้าวสุรนารี กำหนดการเดิมกำหนดจัดขึ้นระหว่างวันที่ 23 มีนาคม-3 เมษายน ของทุกปี แต่ด้วยสถานการณ์การแพร่ระบาดของไวรัสโควิด-19 จึงได้มีการเลื่อนการจัดออกไปอย่างไม่มีกำหนดจนกว่าสถานการณ์การแพร่ระบาดของโรคโควิด-19 จะคลี่คลาย.
พ่อเมืองโคราชนำข้าราชการบวงสรวงสักการะย่าโม เปลี่ยนผ้าสไบฤดูร้อน ขอพรย่า ให้คนไทยปลอดภัยจากไวรัส โควิด-19 เนื่องในวันฉลองวันแห่งชัยชนะท้าวสุรนารี ประจำปี 2563 
โควิด-19,ไวรัสโคโรนา,ไวรัสโคโรน่า,โควิด-19 นครราชสีมา,ขอพรย่าโม,ข่าวทั่วไป